ຣາຊາເພງພ໊ອບ ໄມເກິລ ແຈັກສັນ ເຖິງແກ່ມໍຣະນະກັມ ຮວມອາຍຸໄດ້ 50 ປີ
ຂ່າວສຳຄັນອື່ນໆ: ພວກແຟນໆ ພາກັນໄປໄວ້ອາລັຍ ໃຫ້ຣາຊາເພງພ໊ອບອະເມຣິກັນ ທີ່ເຖິງແກ່ມໍຣະນະກັມ; ທຳນຽບຂາວ ປະຕິເສດຕໍ່ການໃຫ້ຄວາມເຫັນ ຂອງປະທານາທິບໍດີອ
ເປັນທີ່ ຄາດກັນວ່າ ໃນວັນສຸກມື້ນີ້ຈະມີການສັນນະສູດ ສົບຂອງ ຣາຊານັກຮ້ອງ ເພງ POP ROCK ທີ່ມີຊື່ສຽງໂດ່ງດັງຣະດັບນາໆຊາດ MICHAEL JACKSON ຊຶ່ງໄດ້ ເສັຽຊີວິດ ຢ່າງກະທັນຫັນ ທີ່ນະຄອນ LOSANGELES ຮວມອາຍຸໄດ້ 50 ປີ MICHAEL JACKSON ໄດ້ຖືກປະ ກາດວ່າ ເສັຽຊີວິດໃນວັນພະຫັດວານນີ້ ທີ່ສູນ ກາງການແພດ UCLA ຫລັງຈາກໄດ້ເກີດຫົວ ໃຈວາຍທີ່ບ້ານພັກຂອງຜູ້ກ່ຽວ ໃນນະຄອນ LOS ANGELES ລາວໄດ້ເສັຽຊີວິດປະມານ 3ເດືອນກວ່າໆກ່ອນຈະມີອາຍຸຄົບ 51 ປີເຕັມ ແລະບໍ່ເທົ່າໃດມື້ ກ່ອນໝາຍກຳນົດການສະແດງ ຄອນເສີຣ໌ທ ທີ່ກຸງລອນດອນ ປີ້ເບິ່ງການສະແດງ ທີ່ກຸງລອນດອນ ຂອງລາວຊຶ່ງໄດ້ນຳອອກຂາຍ ໃນເດືອນມີນາ ຜ່ານມານີ້ ໄດ້ຂາຍໝົດ ພາຍໃນ ບໍ່ເທົ່າໃດນາທີ ອ້າຍຂອງ MICHAEL JACKSON ຄືນັກຮ້ອງ JERMAINE JACKSON ກ່າວຕໍ່ ພວກນັກຂ່າວວ່າຄະນະທ່ານໝໍ ແລະເຈົ້າໜ້າທີ່ຊ່ວຍແພດ ຮວມທັງ ນາຍແພດສ່ວນໂຕ ຂອງ MICHAELJACKSON ໄດ້ພະຍາຍາມຊ່ອຍລາວ ຢູ່ທີ່ ບ້ານພັກຂອງລາວ ແລະຢູ່ທີ່ ໂຮງພະຍາບານ ສົບຂອງ MICHAEL JACKSON ໄດ້ຖືກສົ່ງ ໃນເວລາຕໍ່ມາ ໂດຍເຮຣີຄອບເຕີ້ ໄປຍັງຫ້ອງການສັນນະສູດສົບ ຂອງນະຄອນ LOS ANGELES ພວກທີ່ມີຊື່ສຽງ ແລະແຟນໆທັມມະດາສາມັນ ຕ່າງກໍພາ ກັນໄປ ສະແດງຄວາມໄວ້ອາລັຍ ຕໍ່ຣາຊາ ນັກຮ້ອງພ໊ອບທີ່ມີຊື່ສຽງໂດ່ງດັງຣະດັບໂລກ MICHAEL JACKSON ທີ່ໄດ້ເຖິງແກ່ມໍຣະນະກັມໃນມື້ວານນີ້ຮວມອາຍຸໄດ້ 50 ປີ ນັກດົນຕຣີ ທີ່ມີຊື່ສຽງ ເປັນທີ່ເລົ່າລືQUINCY JONES ກ່າວວ່າ MICHAEL JACKSON ມີຄົບໝົດທຸກຢ່າງ ບໍ່ວ່າຈະເປັນເຣື່ອງພອນສວັນ ມາຣະຍາດ ແລະຄວາມ ເກັ່ງ ໃນອາຊີບ ນາຍ JONES ເປັນຜູ້ຜລິດແມ່ນສຽງ ທີ່ຂາຍດີທີ່ສຸດ 2 ແຜ່ນຂອງ MICHAEL JACKSON ຄື OFF THE WALL ແລະTHRILLER ລາວເອີ້ນ MICHAEL JACKSON ເປັນນ້ອງຊາຍຂອງລາວ ແລະເວົ້າວ່າສ່ວນນຶ່ງ ຂອງວິນຍານຂອງລາວ ໄດ້ໄປກັບ MICHAEL JACKSON ສ່ວນນາງ LISA MARIEPRESLEY ອະດີດພັນລະຍາ ຂອງ MICHAEL JACKSON ແລະລູກສາວ ຂອງອະດີດ ຣາຊານັກຮ້ອງROCK& ROLL ELVIS PRESLEY ກ່າວວ່າ ນາງຮູ້ສຶກເສັຽໃຈ ເປັນທີ່ສຸດ ສ່ວນດາຣາ ນັກຮ້ອງພ໊ອບ MADONNA ໄດ້ອອກຖແລງຂ່າວ ສະບັບນຶ່ງ ກ່າວວ່ານາງໄດ້ຮ້ອງໃຫ້ ກ່ຽວກັບ ຂ່າວການເສັຽຊີວິດ ຂອງ MICHAEL JACKSONແລະຮ້ອງຜູ້ກ່ຽວວ່າ ເປັນຜູ້ຍິ່ງໃຫຍ່ ຄົນນຶ່ງຂອງໂລກ ທຳນຽບຂາວ ໄດ້ປະຕິ ເສດ ຕໍ່ການໃຫ້ຄວາມເຫັນຂອງປະທານາທິບໍດີ ອີຣ່ານ ທ່ານ MAHMOUD AHMADINEJAD ທີ່ເວົ້າວ່າ ປະທານາທິບໍດີສະຫະຣັດ ທ່ານ BARACK OBAMA ຄວນຫລີກເວັ້ນ ຈາກ ການແຊກແຊງ ກ່ຽວກັບບັນຫາຂັດແຍ້ງ ໃນ ການເລືອກຕັ້ງ ຂອງອີຣ່ານ ທ່ານ ROBERT GIBBS ໂຄສົກຂອງທຳນຽບຂາວ ກ່າວວ່າ ທ່ານ AHMADINEJAD ແມ່ນຮວມຢູ່ໃນ ບັນດາຜູ້ທີ່ພະຍາຍາມຈະເອົາເຣື່ອງບັນຫາ ຖົກຖຽງໂຕ້ແຍ້ງ ລຸນຫລັງ ການເລືອກຕັ້ງ ໃນອີຣ່ານໃຫ້ມາ ກ່ຽວຂ້ອງກັບ ສະຫະຣັດ ແລະຈະເຮັດ ໃຫ້ເຫັນວ່າ ບໍ່ແມ່ນກ່ຽວຂ້ອງກັບອີຣ່ານເອງ ຫລັງຈາກ ໄດ້ດຳເນີນ ມາຕການ ຮັບມືແບບໃຊ້ຖ້ອຍຄຳ ທີ່ມີການໃຕ່ຕອງຕໍ່ສະຖານະການ ໃນອີຣ່ານແລ້ວ ໃນມື້ວັນອັງຄານ ຜ່ານມາ ປະທານາທິບໍດີ OBAMAໄດ້ກ່າວຄຳປາສັຍ ທີ່ສະແດງ ປະຕິກິຣິຍາ ແຮງສຸດ ໂດຍເວົ້າວ່າ ທ່ານໄດ້ມີຄວາມຕື່ນຕົກໃຈ ແລະບໍ່ພໍໃຈ ກ່ຽວກັບ ການປາບປາມ ລຸນຫລັງ ການເລືອກຕັ້ງຂອງຣັຖບານອີຣ່ານ ທ່ານ OBAMA ໄດ້ມິດງຽບ ປະມານເກືອບນຶ່ງອາທິດ ຫຼັງຈາກການເລືອກຕັ້ງ ຂອງອີຣ່ານ ໃນວັນທີ 12 ມິຖຸນາ ຍ້ອນວ່າ ທ່ານບໍ່ຢາກ ຍຸ່ງກ່ຽວໃນກິຈການ ຂອງອີຣ່ານ ຊາວເກົາຫລີເໜືອຈຳນວນຫຼາຍ ສິບພັນຄົນ ໄດ້ໄປໂຮມຊຸມນຸມກັນທີນະຄອນຫຼວງ ພຽງຢາງ ເພື່ອສະແດງ ການທ້າທາຍ ຕໍ່ສະຫະ ຣັດ ເນື່ອງໃນໂອກາດວັນຄົບຮອບປີທີ 59 ໃນ ການຣະເບີດຂຶ້ນ ຂອງສົງຄາມເກົາຫລີ ຊາວ ເກົາຫຼີເໜືອປະມານ 100 ພັນຄົນ ທີ່ໄປໂຮມ ຊຸມນຸມກັນ ຢູ່ຈະຕຸຣັດໃຫຍ່ ໃນນະຄອນຫຼວງ ພຽງຢາງມື້ວານນີ້ ໄດ້ພາກັນ ຍົກກຳປັ້ນຂຶ້ນ ຮູບໂປສເຕີ້ແຜ່ນນຶ່ງ ຢູ່ບ່ອນໂຮມຊຸມນຸມປະກາດວ່າ “ພວກເຮົາຈົ່ງທັບມ້າງ ການດຳເນີນ ຄວາມພະຍາມ ຂອງສະຫະຣັດ ທີ່ຈະກໍ່ສົງຄາມນິວເຄລັຽ” ໜັງສືພິມ RODONG SINMUN ຂອງທາງການ ເກົາຫລີເໜືອ ເຕືອນວ່າຈະມີການຕອບໂຕ້ ດ້ວຍອາວຸດນິວເຄລັຽ ໃນກໍຣະນີທີ່ ສະຫະຣັດ ທຳການໂຈມຕີ ສົງຄາມເກົາຫລີ ເລີ້ມຂຶ້ນດ້ວຍ ການບຸກ ຂອງເກົາຫລີເໜືອ ເຂົ້າໄປໃນ ເກົາຫລີໃຕ້ໃນວັນທີ 25 ມິຖຸນາປີ 1950 ສະຫະຣັດ ໄດ້ນຳພາ ກຳລັງ ສະຫະປະຊາຊາດທີ່ໄດ້ຕໍ່ສູ້ ຊ່ອຍເກົາຫລີໃຕ້ ຕ້ານຢັນ ທະຫານເກົາຫຼີເໜືອ ແລະ ທະຫານຈີນ ບັນຫາຂັດແຍ້ງ ດັ່ງກ່າວ ໄດ້ຍຸຕິລົງ ດ້ວຍການສງົບເສິກ ຊົ່ວຄາວ ໃນປີ 1953 ທູດພິເສດ ຂອງອົງການ ສະຫະປະຊາຊາດ ຮັບຜິດຊອບກ່ຽວກັບ ເຣື່ອງມຽນມາ ທ່ານ IBRAHIM GAMBARI ກຳລັງເດີນທາງໄປຍັງເມືອງຫຼວງNAYPYIDAW ເພື່ອເລີ້ມ ເຈຣະຈາຫາຣືກັບ ເຈົ້າໜ້າທີ່ຣັຖບານ ທະຫານມຽນມາ ທ່ານGAMBARI ໄດ້ອອກເດີນທາງ ໂດຍທາງຣົດ ໄປຍັງເມືອງ NAYPYIDAW ບໍ່ເທົ່າໃດຊົ່ວໂມງຫລັງຈາກ ໄດ້ໄປຮອດ ນະຄອນຢ່າງກຸ້ງ ຊຶ່ງເປັນ ຫົວເມືອງ ໃຫຍ່ທີ່ສຸດ ຂອງມຽນມາ ທູດພິເສດ ຄົນໄນຈີເຣັຽ ທ່ານນີ້ ຊຶ່ງໄດ້ເດີນທາງ ໄປມຽນມາ ເປັນຄັ້ງທີ 8ແລ້ວນັ້ນ ຈະສວຍໃຊ້ ການຢ້ຽມ ຢາມຂອງທ່ານ ໃນເທື່ອນີ້ ເພື່ອແຜ້ວທາງ ກ່ຽວກັບການເດີນທາງໄປຢ້ຽມ ທີ່ອາດມີຂຶ້ນ ຂອງທ່ານ BAN KI-MOON ເລຂາທິການໃຫຍ່ຂອງອົງການສະຫະປະຊາຊາດ ໃນຕົ້ນ ອາທິດນີ້ ທ່ານ BAN ກ່າວວ່າ ທ່ານກຳລັງຊອກຫາໂອກາດ ທີ່ເໝາະສົມສຳລັບ ເດີີນທາງ ໄປຢ້ຽມຢາມ ມຽນມາ ທ່ານ BAN ມີກຳນົດໄປຢ້ຽມຢາມຍີ່ປຸ່ນ ແຕ່ວັນທີ 30 ມິຖຸນາ ຫາວັນທີ 2 ກໍຣະກົດ ແລະ ອາດຈະເດີນທາງໄປຢ້ຽມຢາມ ມຽນມາ ຫລັງຈາກນັ້ນ ສະຫະຣັດກ່າວວ່າ ຕົນໄດ້ໃຫ້ການຊ່ອຍເຫລືອ ໃນດ້ານອາວຸດແກ່ ຣັຖບານ ໂຊມາເລັຽເພື່ອສູ້ຣົບ ກັບພວກ ກະບົດ ມຸສລິມ ໃນມື້ວານນີ້ ກະຊວງການຕ່າງປະເທດ ສະຫະຣັດ ໄດ້ໃຫ້ການຢືນຢັນ ຕໍ່ລາຍງານຂ່າວ ທີ່ວ່າ ເມື່ອໄວໆມານີ້ສະຫະຣັດໄດ້ຈັດສົ່ງອາວຸດ ແລະລູກກະສຸນ ຈຳນວນນຶ່ງ ໄປໃຫ້ ໂຊມາເລັຽ ໂຄສົກຂອງກະຊວງ ການຕ່າງປະເທດ ສະຫະ ຣັດ ກ່າວວ່າ ອາວຸດ ແລະ ລູກກະສຸນເຫລົ່ານີ້ຈະຊ່ອຍຣັຖບານ ໂຊມາເລັຽ ຮັບມືກັບ ອັນທີ່ໂຄສົກເອີ້ນວ່າ ການໂຈມຕີ ຂອງພວກກະບົດມຸສລິມ ໜັງສືພິມ WASHINGTON POST ໄດ້ລາຍງານ ກ່ຽວກັບການຊ່ອຍເຫລືອຂອງສະຫະຣັດ ເປັນເທື່ອທຳອິດ ໃນມື້ວານນີ້ ໂດຍອ້າງຄຳເວົ້າ ຂອງເຈົ້າໜ້າທີ່ສະຫະຣັດ ທີ່ກ່າວວ່າ ການຕັດສິນໃຈ ໄດ້ມີຂຶ້ນ ໃນຣະດັບສູງສຸດ ເພື່ອຄ້ຳປະກັນວ່າບໍ່ໃຫ້ ຣັຖບານໂຊມາເລັຽ ພັງທະລາຍ ເຈົ້າໜ້າທີ່ ໂຊມາເລັຽ ໄດ້ຮ້ອງຂໍການຊ່ອຍເຫລືອ ຈາກຕ່າງປະເທດ ໃນການສູ້ຣົບ ກັບພວກມຸສລິມ ຫົວແຂງກະດ້າງທີ່ນຳພາໂດຍ ກຸ່ມ AL-SHABAB ທີ່ໄດ້ຄວບຄຸມ ດິນແດນສ່ວນໃຫຍ່ ໃນພາກໃຕ້ ໂຊມາເລັຽແລະບາງເຂດ ໃນນະຄອນຫລວງ ໂມກາດິສຊູ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ